ওয়েব ডেস্ক: বেসরকারি হাসপাতালের বিরুদ্ধে হাজারো অভিযোগ। এই বিতর্ক আর অভিযোগের মাঝেই বেসরকারি হাসপাতালের মানবিক মুখ। লেকভিউ রোডে  দুর্ঘটনায় জখমের পাশে দাঁড়াল শহরের ২টি হাসপাতাল।   দুর্ঘটনাটি হয় ফর্টিস হাসপাতালের সামনে। সেখানের চিকিত্সকরা ছুটে এসে উদ্ধার করেন গুরুতর জখম বিপ্লব দাসকে। ফর্টিসেই তাঁর চিকিত্সা শুরু হয়। কিন্তু ফর্টিসের ওই ইউনিটে ট্রমা কেয়ার নেই। কাছাকাছি ট্রমা কেয়ার রয়েছে আমরি-তে। সেখানে যোগাযোগ করা হয়। এরপর গ্রিন করিডোরের ব্যবস্থা করে পুলিস। পুলিসের অ্যাম্বুল্যান্সেই রোগীর সঙ্গে আমরি-তে আসেন ফর্টিসের চিকিত্সকরা। আগে থেকেই চিকিত্সার সব ব্যবস্থা রেডি রেখেছিল আমরি। আক্রান্ত পৌঁছতেই শুরু হয়ে যায় চিকিত্সা।